PRIENŲ RAJONO SAVIVALDYBĖS administracijos

architektūros ir urbanistikos skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 125, el. p. architektai@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________

Prienų rajono savivaldybės tarybai

SPRENDIMO „DĖL KREIPIMOSI Į NACIONALINĖS ŽEMĖS TARNYBOS PRIE APLINKOS MINISTERIJOS PRIENŲ IR BIRŠTONO SKYRIŲ DĖL PATIKĖJIMO TEISĖS Į VALSTYBINĖS ŽEMĖS SKLYPO DALĮ PASIBAIGIMO“ PROJEKTO

AIŠKINAMASIS RAŠTAS

Parengto sprendimo projekto tikslai ir uždaviniai:

Prašyti Nacionalinės žemės tarnybos prie Aplinkos ministerijos Prienų ir Birštono skyrių, kad Nacionalinės žemės tarnyba priimtų sprendimą dėl Prienų rajono savivaldybės patikėjimo teisės pasibaigimo į valstybinės žemės sklypo 0,0226 ha sklypo dalį bendrame 0,1407 ha žemės sklype, esančiame Kęstučio g. 30, Prienų m., kadangi Lietuvos Respublikos žemės įstatymo 7 straipsnio 5 dalyje nurodyta, kad Nacionalinė žemės tarnyba privalo prižiūrėti, kad Nacionalinės žemės tarnybos vadovo sprendimas ar Vyriausybės nutarimas perduoti valstybinės žemės sklypą patikėjimo teise šio straipsnio 2, 3 ir 4 dalyse nurodytiems subjektams būtų tinkamai vykdomas. Jeigu savivaldybė nebenaudoja Nacionalinės žemės tarnybos vadovo sprendime nurodytoms reikmėms jai patikėjimo teise perduoto valstybinės žemės sklypo, Nacionalinės žemės tarnybos vadovas priima sprendimą, suderintą su Aplinkos ministerija, dėl šios savivaldybės patikėjimo teisės pasibaigimo. Jeigu savivaldybė nebenaudoja Vyriausybės nutarimu jai patikėjimo teise perduoto valstybinės žemės sklypo šio straipsnio 2 dalies 2 punkte nurodytoms reikmėms arba šio straipsnio 3 dalyje nurodyti subjektai nebeatlieka Vyriausybės nutarime nurodytų funkcijų, kurioms įgyvendinti jiems patikėjimo teise buvo perduoti valstybinės žemės sklypai, Nacionalinė žemės tarnyba raštu apie tai informuoja Aplinkos ministeriją. Aplinkos ministerija teikia Vyriausybės nutarimo dėl patikėjimo teisės pasibaigimo projektą. Nuo Nacionalinės žemės tarnybos vadovo sprendimo arba Vyriausybės nutarimo įsigaliojimo šių valstybinės žemės sklypų patikėtiniu laikoma Nacionalinė žemės tarnyba.

Siūlomos teisinio reguliavimo nuostatos:

Pagal Lietuvos Respublikos vietos savivaldos įstatymo 15 straipsnio 20 punktą savivaldybės tarybos išimtinė kompetencija – sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas.

Pagal Lietuvos Respublikos žemės įstatymo 7 straipsnio 5 punktą dėl savivaldybių patikėjimo teise valdomų valstybinės žemės sklypų patikėjimo teisių pasibaigimo Vyriausybės nustatyta tvarka sprendimą priima Nacionalinės žemės tarnybos vadovas.

Laukiami rezultatai:

Priėmus savivaldybės tarybos sprendimą , Nacionalinės žemės tarnybos vadovas galės priimti sprendimą dėl Prienų rajono savivaldybės patikėjimo teisės į valstybinės žemės sklypo (unikalus Nr. 6943-0010-0156) 0,0226 ha dalį bendrame 0,1407 ha žemės sklype, esančiame Kęstučio g. 30, Prienų m., pasibaigimo.

Kiti sprendimui priimti reikalingi pagrindimai, skaičiavimai ar paaiškinimai:

0,1407 ha ploto žemės sklype, esančiame Kęstučio g. 30, Prienuose, Prienų rajono savivaldybė nuosavybės teise valdė gyvenamojo namo dalį (savivaldybės būstas), žemę valdė patikėjimo teise. 2013 m. šis būstas parduotas savivaldybės būsto nuomininkams. Kadangi Savivaldybė nenaudoja žemės sklypo Žemės įstatymo 7 straipsnio 2 dalies 1 punkte numatytoms reikmėms, reikalinga kreiptis į Nacionalinės žemės tarnybos prie Žemės ūkio ministerijos Prienų ir Birštono skyrių dėl Prienų rajono savivaldybės patikėjimo teisės pasibaigimo.

Lėšų poreikis (jeigu sprendimui įgyvendinti reikalingos lėšos):

Lėšos nėra reikalingos.

Lyginamasis variantas:

Nepridedamas.

Vyriausioji specialistė,

pavaduojanti skyriaus vedėją	Rima Sodaitienė

Aušra Žiurauskaitė, tel. (8 319) 61 127, el. p. ausra.ziurauskaite@prienai.lt